《分得长安此去欲何依七韵送俞子宜 其七》
明代·黄衷

树柏古台上，苍苍晨带晖。柏以况君操，晖光良不微。

京城香雾尘，长傍马首飞。素袍未改色，谁能怀所依。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。